
Hőprés technológia alkalmazása alakra formálással



   Inspirációmul a hagyományos kézimunkák újszerű helyettesítése szolgált, amely a szövet és fonal társításával merőben új anyagot teremt. A kifejlesztett technika segítségével megalkottam a kézimunka hatású, varrásra kész állapotú alapanyagot.
A kész anyag felhasználásakor mindig az egyszerű formák kialakítása volt a célom.
Az új anyag hatásának emelése és nem a szabászati eljárás segítségével megalkotható formák létrehozása, hanem csak az anyag dominanciájára való törekvés inspirált.
Amikor az új anyagot technikailag elő tudtam állítani, elkezdett foglalkoztatni a minőségi javítás lehetősége. Amely lehetővé tette, hogy az alapanyag jobban formázható, alakítható legyen úgy, hogy a hagyományos varrási eljárások minél minimálisabbra legyenek szorítva.
   A hőprés technika segítségével, lehetővé vált, hogy az anyag alakra formálása varrási eljárások nélkül sikerüljön. Ezt akartam egy újabb anyag létrehozásának kísérletével elérni.
Sikerült létrehoznom egy olyan anyagot, amely színben és formában egy anyaggá vált.
Ezzel az eljárással a díszítés is biztonságossá válik, hiszen a felületre felvitt és hőkezelt díszítő anyagok eggyé válnak az alapanyaggal.
Legutóbbi kísérleteimben arra törekedtem, hogy három különböző anyagból hozzak létre egy újat. A szűkítő és oldalvarrásokat pedig hőkezelési technikákkal helyettesítsem.
   A célom az, hogy kísérleteim segítségével megalkossak egy olyan anyagot, amely szűkítők és mindenféle varrás nélküli, testre alakítható és formázható legyen és akár a viselője alakját is fel tudja venni. Technológiailag hőprés segítségével helyettesítem a varrást. Ezzel a technikával merőben új illesztési megoldást kísérleteztem ki, amely a jövő illesztési eljárása lehet.
 



